**Jismoniy shaxslarga chakana kredit**

**mahsulotlarini berish tartibining**

**4-ilovasi**

|  |
| --- |
| Mikroqarzning to’lik qiymati (mikroqarz shartnomasi tizilgan sanada) **Yillik 00.0%***(rasshifrovka so’z bilan)* |

**\_\_\_\_-sonli**

**mikroqarz shartnomasi**

\_\_\_\_\_\_\_\_ shahri **«\_\_\_» \_\_\_\_\_\_\_\_\_ \_\_\_\_ yil**

**kun raqam, oy soʼz, yil raqam bilan yozilsin**

«ASIA ALLIАNCE BANK» АTB (bundan buyon «Bank» deb nomlanadi) nomidan ishonchnoma asosida harakat qiluvchi Bankning \_\_\_\_\_\_\_\_\_\_\_\_\_ filiali boshqaruvchisi \_\_\_(F.I.O.)\_\_\_\_\_\_\_ bir tarafdan, va

 \_\_\_\_\_\_(F.I.O. toʼliq)\_\_\_\_\_\_\_\_ (Qarz oluvchi), fuqaro \_\_\_\_\_\_\_\_(F.I.O. toʼliq)\_\_\_\_\_\_\_\_ (Birgalikda qarz oluvchi), ikkinchi tomondan, (bundan buyon «Qarz oluvchi(-lar)»(lar) deb nomlanuvchi(-lar))” mazkur shartnomani quyidagilar toʼgʼrisida tuzdilar:

**1. SHАRTNOMА PREDMETI**

1.1. Bank Qarz oluvchi(-lar)ga summa raqam bilan (summa soʼz bilan) soʼm (asosiy qarz) miqdoridagi mikroqarzni raqam bilan (soʼz bilan) oy muddatga ushbu Mikroqarz shartnomasida (bundan buyon matnda - Shartnoma) belgilangan shartlarda beradi.

1.2. Mikroqarzning toʼliq qiymati: yiliga (raqam va soʼz bilan) %. Qarz oluvchiga berilayotgan mikroqarzning toʼliq qiymati Oʼzbekiston Respublikasining qonunchiligiga muvofiq hisoblangan.

1.3. Mikroqarzning toʼliq qiymatini hisoblash uchun quyidagilardan foydalanilgan:

- \_\_.\_\_.\_\_\_\_ yil \_\_\_\_\_\_\_\_\_\_\_\_\_ holatiga «\_\_\_\_\_\_\_\_\_\_\_» sugʼurta kompaniyasining tariflari;

- \_\_.\_\_.\_\_\_\_ yil \_\_\_\_\_\_\_\_\_\_\_\_\_ holatiga «\_\_\_\_\_\_\_\_\_\_\_\_\_\_\_» baholovchi kompaniyaning tariflari;

- Oʼzbekiston Respublikasining qonunlarida belgilangan notarial xizmatlar uchun davlat bojlari stavkalari;

- uchinchi shaxslar (kafil va boshqa) foydasiga toʼlovlar.

Yuqorida koʼrsatilgan toʼlovlar miqdori mikroqarzning shartlari toʼgʼrisidagi axborot varagʼida koʼrsatilgan. Ushbu Shartnomani imzolash bilan Qarz oluvchi axborot varaqasini olganligini va tanishib chiqqanligini tasdiqlaydi.

Аgar Qarz oluvchi boshqa sugʼurta kompaniyasi/baholovchi kompaniyasining xizmatlariga murojaat qilsa, mikroqarzning toʼliq qiymati ushbu Shartnoma tuzilgan kuni Bank tomonidan hisoblanganidan farq qilishi mumkin.

1.4. Mikroqarz qaytarishlilik, toʼlovlilik, taʼminlanganlik va muddatlilik shartlarida beriladi.

**2. MIKROQАRZNI BERISH VА TOʼLАSH TАRTIBI**

2.1. Mikroqarzni berish muddati – Qarz oluvchi ushbu Shartnomaning 4.1-bandiga muvofiq taʼminotni taqdim etish boʼyicha majburiyatini bajarganlik sharti bilan ushbu Shartnoma imzolangan kundan boshlab 1 (bir) oyni tashkil etadi.

Mikroqarz yuqorida koʼrsatilgan muddat ichida Qarz oluvchi(lar)ning arizasi asosida Qarz oluvchi(lar)ning ssuda hisobraqamidan naqdsiz shaklda oʼtkazib berish yoki Qarz oluvchi(lar)ning plastik kartasiga oʼtkazib berish yoxud bank kassasidan naqd pul berish yoʼli bilan beriladi.

2.2. Mikroqarz boʼyicha asosiy qarzni va foizlarni toʼlash Qarz oluvchi(lar) tomonidan annuitet/differentsial usulda ushbu Shartnomaning ajralmas qismi boʼlgan 1-ilovada keltirilgan soʼndirish jadvaliga muvofiq amalga oshiriladi.

2.3. Mikroqarz boʼyicha asosiy qarzni va foizlarni soʼndirish sanasi bank ish kuni boʼlmasa, u holda toʼlov keyingi bank ish kuniga oʼtkaziladi.

2.4. Аgar Qarz oluvchi(lar) mikroqarz boʼyicha asosiy qarzni toʼlash sanasiga qadar mikroqarz boʼyicha asosiy qarzni toʼlamasa, Qarz oluvchi(lar) muddati oʼtgan qarzlar hisobvaragʼida turgan har bir kuni uchun ushbu Shartnomaning 3.1-bandiga muvofiq foizlarni toʼlab beradi.

2.5. Qarz oluvchi(-lar)dan qabul qilingan mablagʼlar yoki Qarz oluvchi(-lar)ning Bankdagi har qanday hisobvaraqlarida mavjud boʼlgan pul mablagʼlari ushbu Shartnoma boʼyicha qarzini toʼlash uchun quyidagi tartib va ketma-ketlikda yoʼnaltiriladi:

- asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;

- joriy davr uchun hisoblangan foizlar va joriy davr uchun asosiy qarz bo‘yicha qarzdorlik;

- neustoyka (jarima va penyalar);

- kreditorning qarzdorlikni uzish bilan bog‘liq bo‘lgan boshqa xarajatlari.

2.6. Ushbu Shartnoma shartlaridan kelib chiqadigan mikroqarz boʼyicha asosiy qarz, foizlari va/yoki boshqa toʼlovlarni soʼndirish Qarz oluvchi(lar)ning arizalarini, Bankning topshiriqlarini bajarish va/yoki Bank tomonidan Qarz oluvchining bankda ochilgan maxsus hisobvaragʼidagi mablagʼlarni memorial orderlar bilan hisobdan chiqarish yoʼli bilan amalga oshiriladi.

2.7. Аsosiy qarzni toʼlash berilgan mikroqarz hisobi yuritiladigan ssuda hisobraqamiga, hisoblangan foizlarni toʼlash esa ushbu Shartnoma doirasida mikroqarz boʼyicha hisoblangan foizlar hisobi yuritiladigan hisobraqamga amalga oshiriladi. Аsosiy qarz va unga hisoblangan foizlar toʼlanganlik sanasi deb mablagʼlarni koʼrsatilgan hisobvaraqlarga kelib tushgan kun hisoblanadi.

2.8. Ushbu Shartnoma boʼyicha majburiyatlarni soʼndirish uchun pul mablagʼlarni Qarz oluvchi(-lar) ushbu Shartnomada koʼzda tutilgan miqdorda va muddatda oʼzlari tanlagan istalgan shaklda, jumladan, oʼz faoliyati natijalari boʼyicha daromadlarni, pensiya va boshqa daromadlarni oʼtkazib berish yoki bankda ochilgan maxsus hisob raqamiga plastik kartadan toʼlab berish yoʼli bilan taʼminlashlari shart.

Topshirilgan mablagʼlar mikroqarzni keyingi toʼlash sanasiga qadar Bankda ochilgan talab qilib olinguncha depozit hisobvaragʼida hisobga olinadi.

Qarz oluvchi(lar)ning ushbu Shartnomaga muvofiq toʼlovlarni soʼndirish uchun hisobvaragʼiga kiritgan pul mablagʼlari summasi ushbu shartnomaning 1-ilovasida nazarda tutilgan miqdoridan ortiq boʼlsa, bank faqat navbatdagi toʼlov miqdorini hisobdan chiqaradi, qoldiq summaning hisobi hisobraqamda yuritilishda davom etadi.

**3. MIKROQАRZ UCHUN TOʼLOV**

3.1. Bank mikroqarz boʼyicha asosiy qarzning mavjud qoldigʼiga foizlarni yillik qatьiy belgilangan/suzuvchi raqam bilan (soʼz bilan) foiz hisobidan hisoblaydi. Mikroqarz boʼyicha asosiy qarzni soʼndirish ushbu Shartnomaning 1-ilovasida nazarda tutilgan sanadan kechikkanda, mikroqarzning foiz stavkasi oshadi va Bank mikroqarz boʼyicha muddati oʼtgan asosiy qarzning mavjud qoldigʼiga yillik raqam bilan (soʼz bilan) foiz hisobidan foizlar hisoblaydi.

3.2. Mikroqarzning qoldigʼiga foizlar har ish kunining oxirida yiliga 365 kun va har oydagi haqiqiy kunlar soni asosida hisoblanadi. Hisoblash mikroqarzning birinchi summasi taqdim etilgan kundan boshlab amalga oshiriladi.

3.3. Qarz oluvchi(-lar) ushbu shartnomaning 1-ilovasida nazarda tutilgan soʼndirish jadvaliga muvofiq mikroqarzdan foydalanganlik uchun ushbu Shartnomani 3.1 va 3.2-bandlariga muvofiq hisoblangan foizlarni Bankka toʼlab beradi.

3.4. Belgilangan muddat davomida foizlar toʼlanmaganda va ular boʼyicha muddati oʼtgan summalar paydo boʼlganda, Qarz oluvchi(-lar) Bankka muddati oʼtgan toʼlovning har bir kuni uchun 0,15 foiz, ammo muddati oʼtgan toʼlov summasining 50 foizidan oshmagan miqdorda jarima toʼlaydilar.

**4. MIKROQАRZ QАYTАRILISHINI TА’MINLАSH**

4.1. Ushbu Shartnoma boʼyicha mikroqarz ishonchli asosda (taʼminotsiz) beriladi.

yoki

4.1. Ushbu Shartnoma boʼyicha mikroqarz quyidagilar bilan taʼminlanadi:

4.1.1. \_\_\_\_\_\_\_\_\_ shahri, \_\_\_\_\_\_\_\_\_ tumani, \_\_\_\_\_\_\_\_\_ koʼchasi, \_\_-uy manzili boʼyicha joylashgan, (mulkdorning nomi) ga mulk huquqi asosida tegishli boʼlgan, bundan keyin «Garov predmeti» deb ataluvchi koʼchmas mulkning garovi (ipotekasi) bilan, (Bank, Qarz oluvchi(-lar) va (garovga qoʼyuvchining nomi) - agar garovga qoʼyuvchi uchinchi shaxs boʼlsa) tomonidan imzolangan) \_\_\_\_\_\_\_\_\_\_\_\_\_\_ yildagi \_\_\_-sonli Garov predmeti qiymatini kelishish dalolatnomasiga binoan kelishilgan garov qiymatida. Garov (ipoteka)ning aniq shartlari tegishli notarial yoki bank tomonidan mustaqil ravishda tasdiqlangan garov (ipoteka) shartnomasi bilan belgilanadi. Qarz oluvchi (lar) Garov predmetini Bank tomonidan maʼqullangan sugʼurta kompaniyasi orqali sugʼurta qilish va sugʼurtani ushbu shartnoma amal qilishining butun muddati davomida taʼminlash majburiyatini oladi(-lar). Sugʼurta hodisasi yuz berganda naf oluvchi bank hisoblanadi.

Tegishli tarzda rasmiylashtirilgan sugʼurta shartnomasi, sugʼurta polisi va garov predmetining notarial yoki bank tomonidan mustaqil ravishda tasdiqlangan garov (ipoteka) shartnomasi Qarz oluvchi(-lar) tomonidan ushbu shartnomaga binoan mikroqarz berilishidan oldin Bankka taqdim etilishi lozim.

Garov shartnomasini notarius huzurida tasdiqlash, shuningdek, sugʼurta shartnomasini rasmiylashtirish bilan bogʼliq xarajatlarni Qarz oluvchi oʼz hisobidan toʼlaydi.

4.1.2. Bundan keyin «Garov obʼekti» deb ataluvchi, nominal qiymati raqam bilan (summa soʼz bilan) soʼm boʼlgan, raqam bilan (soni soʼz bilan)\_\_\_-dona, (Mulkdorning nomi)ga tegishli aktsiyalarning garovi bilan, (Bank, Qarz oluvchi(-lar) va (garovga qoʼyuvchining nomi) - agar garovga qoʼyuvchi uchinchi shaxs boʼlsa) tomonidan imzolangan) \_\_\_\_\_\_\_\_\_\_\_\_\_\_ yildagi \_\_\_-sonli Garov predmeti qiymatini kelishish dalolatnomasiga binoan kelishilgan garov qiymatida. Garovning aniq shartlari tegishli notarial tasdiqlangan garov shartnomasi bilan belgilanadi. Garov shartnomasini notarius huzurida rasmiylashtirish bilan bogʼliq xarajatlarni Qarz oluvchi oʼz hisobidan koʼtaradi.

4.1.3. (Kafilning nomi)ning kafilligi bilan, bundan keyin «kafil» deb ataladi. Kafillikning aniq shartlari mikroqarz taqdim etilgunga qadar Qarz oluvchi(-lar) tomonidan rasmiylashtirilishi lozim boʼlgan Bank, Qarz oluvchi(lar) va Kafil oʼrtasida tuzilgan tegishli kafillik shartnomasida koʼzda tutiladi. Kafillik shartnomasini tuzish bilan bogʼliq xarajatlarni Qarz oluvchi oʼz mablagʼlari hisobidan toʼlaydi.

4.1.4. «\_\_\_\_\_\_\_\_\_\_\_\_\_\_\_» rusumdagi, \_\_\_\_\_\_\_\_\_\_\_\_ yilda ishlab chiqarilgan, rangi \_\_\_\_\_\_\_\_\_\_\_\_, dvigatel raqami \_\_\_\_\_\_\_\_\_\_\_, kuzov raqami \_\_\_\_\_\_\_\_\_\_\_, davlat raqami \_\_\_\_\_\_\_\_\_\_\_, bundan keyin «Garov obʼekti» deb ataluvchi, (Mulkdorning nomi)ga tegishli avtomobil/maxsus texnikaning garovi bilan, Bank va Qarz oluvchi(lar) (garovga beruvchi uchinchi shaxs boʼlsa, (Bank, Qarz oluvchi(-lar) va (garovga qoʼyuvchining nomi) - agar garovga qoʼyuvchi uchinchi shaxs boʼlsa) tomonidan imzolangan) \_\_\_\_\_\_\_\_\_\_\_\_\_\_ yildagi \_\_\_-sonli Garov predmeti qiymatini kelishish dalolatnomasiga binoan kelishilgan roʼyxat va summa raqam bilan (summa soʼz bilan) garov qiymatida. Garovning aniq shartlari tegishli tarzda notarial yoki bank tomonidan mustaqil ravishda tasdiqlangan garov shartnomasi bilan belgilanadi. Qarz oluvchi(lar) Garov predmetini Bank tomonidan maʼqullangan sugʼurta kompaniyasi orqali sugʼurta qilish va sugʼurtani ushbu shartnoma amal qilishining butun muddati davomida taʼminlash majburiyatini oladi(-lar). Sugʼurta hodisasi yuz berganda naf oluvchi bank hisoblanadi.

Tegishli tarzda rasmiylashtirilgan sugʼurta shartnomasi, sugʼurta polisi va notarial yoki bank tomonidan mustaqil ravishda tasdiqlangan garov shartnomasi Qarz oluvchi(-lar) tomonidan ushbu shartnomaga binoan mikroqarz berilish sanasiga qadar Bankka taqdim etilishi lozim. Garov shartnomasini notarius huzurida rasmiylashtirish, shuningdek, sugʼurta shartnomasini rasmiylashtirish bilan bogʼliq xarajatlarni Qarz oluvchi oʼz hisobidan toʼlaydi.

4.1.5. Mulk huquqi asosida (Mulkdorning nomi)ga tegishli mol-mulkning (bundan keyin Garov predmeti deb ataladi) garovi bilan, Garov predmetining (Bank, Qarz oluvchi(-lar) va (garovga qoʼyuvchining nomi) - agar garovga qoʼyuvchi uchinchi shaxs boʼlsa) tomonidan imzolangan) \_\_\_\_\_\_\_\_\_\_\_\_\_\_ yildagi \_\_\_-sonli Garov predmeti qiymatini kelishish dalolatnomasiga binoan kelishilgan garov qiymati \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/00) soʼmni tashkil qiladi.

Garovning aniq shartlari tegishli notarial tasdiqlangan garov shartnomasi bilan belgilanadi. Qarz oluvchi(lar) Garov predmetini Bank tomonidan maʼqullangan sugʼurta kompaniyasi orqali sugʼurta qilish va sugʼurtani ushbu shartnoma amal qilishining butun muddati davomida taʼminlash majburiyatini oladi(-lar). Sugʼurta hodisasi yuz berganda naf oluvchi bank hisoblanadi.

Tegishli tarzda rasmiylashtirilgan sugʼurta shartnomasi, sugʼurta polisi va garov predmetining notarial tasdiqlangan garov (ipoteka) shartnomasi Qarz oluvchi(-lar) tomonidan ushbu shartnomaga binoan mikroqarz berilishidan oldin Bankka taqdim etilishi lozim.

Garov shartnomasini notarius huzurida tasdiqlash, shuningdek, sugʼurta shartnomasini rasmiylashtirish bilan bogʼliq xarajatlarni Qarz oluvchi oʼz hisobidan toʼlaydi.

4.1.6. (Sugʼurta kompaniyasining tashkiliy-huquqiy shakli koʼrsatilgan holda toʼliq nomi) sugʼurta kompaniyasining, bundan keyin «Sugʼurtalovchi» deb yuritiladi, mikroqarzni qaytarilmaslik xataridan raqam bilan (summa soʼz bilan) summadagi sugʼurta polisi. Ushbu Shartnoma boʼyicha mikroqarz taqdim etilgunga qadar Bank Sugʼurtalovchi bilan mikroqarzni qaytarilmaslik xatarini sugʼurtalash boʼyicha summa raqam bilan (summa soʼz bilan) summada sugʼurta shartnomasini tuzadi va Sugʼurtalovchiga sugʼurta mukofotini toʼlab beradi. Qarz oluvchi(-lar) toʼlangan sugʼurta mukofoti summasini Bankka Bank tomonidan sugʼurta mukofoti toʼlangan kunda qoplab beradi(-lar).

4.1.7. summa raqam bilan (summa soʼz bilan) miqdoridagi (Omonatchining nomi) maqsadli jamgʼarma garov omonati.

4.1.8. *(Sugʼurta kompaniyasining tashkiliy-huquqiy shakli koʼrsatilgan holda toʼliq nomi)* sugʼurta kompaniyasining, bundan keyin «Sugʼurtalovchi» deb yuritiladi, mikroqarzni qaytarilmaslik xataridan *raqam bilan (summa soʼz bilan)* summadagi sugʼurta polisi. Ushbu Shartnoma boʼyicha mikroqarz taqdim etilgunga qadar Bank Sugʼurtalovchi bilan mikroqarzni qaytarilmaslik xatarini sugʼurtalash boʼyicha *summa raqam bilan (summa soʼz bilan)* summada sugʼurta shartnomasini tuzadi va Sugʼurtalovchiga sugʼurta mukofotini toʼlab beradi.

4.2. Аgar Qarz oluvchi(-lar) ushbu Shartnoma shartlaridan kelib chiqadigan mikroqarz boʼyicha asosiy qarzni, foizlarni va/yoki boshqa toʼlovlarni soʼndirish ushbu Shartnomada belgilangan sanada amalga oshirishga qodir boʼlmaydigan vaziyat yuzaga kelsa, Bank Oʼzbekiston Respublikasining qonunchiligiga muvofiq undiruvni ushbu Shartnomaning 4.1-bandida koʼrsatilgan mikroqarz boʼyicha taʼminotga qaratish istisnosiz huquqiga ega boʼladi.

4.3. Undiruv ushbu Shartnomaga binoan qabul qilingan garov taʼminotiga qaratilganda, Bank undiruv uchun birinchi navbatdagi predmetni oʼz ixtiyori boʼyicha bir tomonlama tartibda tanlash huquqini oʼzida qoldiradi. Undiruvni undiruv obʼektlarining biriga qaratilishi Bankni boshqa undiruv obʼekt(lar)iga undiruv qaratish huquqini cheklamaydi.

4.4. Qarz oluvchi(-lar) ushbu Shartnoma boʼyicha oʼz majburiyatlarining bajarilishi uchun Oʼzbekiston Respublikasining qonunchiligiga muvofiq undirish qaratilishi mumkin boʼlgan oʼziga qarashli mol-mulk bilan javobgardirlar.

**5. BАNK HUQUQLАRI**

5.1. Moliyalashtirish jarayonida Bank Qarz oluvchi(-lar)ning moliyaviy holatini tekshirish huquqiga ega. Bunday tekshiruvlarning davriyligi Bank tomonidan belgilanadi.

5.2. Ushbu Shartnoma shartlaridan kelib chiqadigan mikroqarz boʼyicha asosiy qarz, foizlar va/yoki boshqa toʼlovlarni soʼndirish muddati kelganda, Bank Qarz oluvchi(-lar)ning bankda ochilgan har qanday hisobraqamlaridan, ularda mablagʼ boʼlmagan taqdirda esa, istalgan boshqa, jumladan, boshqa banklardagi hisobraqamlardan ham ushbu Shartnoma shartlaridan kelib chiqadigan mikroqarz boʼyicha asosiy qarz, foizlarni va/yoki boshqa toʼlovlari soʼndirish uchun aktseptsiz va istisnosiz tartibda mablagʼlarni yechib olish huquqiga ega boʼladi.

5.3. Quyidagi holatlarda:

• Qarz oluvchi(-lar) tomonidan ushbu Shartnoma boʼyicha qabul qilingan majburiyatlarning buzilishi va/yoki bajarilmasligi va/yoki lozim darajada bajarilmaganligi;

• Qarz oluvchi(-lar)ning moliyaviy ahvoli yomonlashganda;

• Garov predmet(lar)i va/yoki u(lar)ning bir qismini nobud boʼlishi, qiymatining pasayishi, garov predmet(lar)ining va/yoki u(lar)ning bir qismini qisman yoki toʼliq yoʼqolishi;

• Kafilning moliyaviy ahvoli yomonlashganda;

• Bank tomonidan Qarz oluvchi(-lar) tomonidan notoʼgʼri maʼlumotlar taqdim etish faktlari aniqlanganda;

• Qarz oluvchi(-lar)ning bank nazoratidan boʼyin tovlashi;

• mikroqarz boʼyicha asosiy qarz, foizlar va/yoki boshqa toʼlovlarning oʼz vaqtida toʼlanmaganligi;

• mikroqarzni qaytarilmaslik xatarini oshiruvchi har qanday omillarning paydo boʼlishida,

Bank quyidagi huquqlarga ega boʼladi:

• ushbu Shartnomani muddatidan ilgari bir tomonlama bekor qilish va/yoki mikroqarzni muddatidan ilgari undirish, jumladan, undiruvni garov predmetiga va/yoki garov predmetining bir qismiga qaratish va/yoki kafilga va/yoki Sugʼurtalovchiga talabnoma taqdim etish. Qarz oluvchi/Kafil tegishli xabarnoma (talabnoma) olingan kundan boshlab 5 (besh) kalendarь kuni ichida olingan mikroqarzni Bankka qaytarishga, undan foydalanganlik uchun hisoblangan foizlarni toʼlashga majburdir;

• ushbu Shartnoma boʼyicha yangi summalar va/yoki yangi kreditlar berishni toʼxtatish;

• Qarz oluvchi(-lar)ning bankda ochilgan har qanday hisobraqamlaridan, ularda mablagʼ boʼlmagan taqdirda esa, istalgan boshqa, jumladan, boshqa banklardagi hisobraqamlardan pul mablagʼlarini, ularni ushbu Shartnoma shartlaridan kelib chiqadigan mikroqarz boʼyicha asosiy qarz, foizlarni va/yoki boshqa toʼlovlari soʼndirishga yoʼnaltirish uchun aktseptsiz va istisnosiz hisobdan chiqarish.

5.4. Bank ushbu Shartnoma boʼyicha oʼz huquq va majburiyatlarini boshqa shaxsga faqat Qarz oluvchi(lar)ning roziligi bilan oʼtkazishga haqli.

5.5. Bank Qarz oluvchini mikroqarzni toʼlash jadvaliga muvofiq keyingi toʼlovlar sanasi toʼgʼrisida oldindan xabardor qilishga haqlidir.

5.6. Qarz oluvchi(-lar) ushbu Shartnoma imzolangan kundan boshlab bir oy mobaynida mikroqarzdan foydalanmasa, Qarz oluvchi(-lar)ni yozma ravishda xabardor qilgan holda, Bank ushbu Shartnomani bir tomonlama bekor qilishga haqlidir.

5.7. Bank, oʼz xohishiga koʼra, ushbu shartnomada koʼrsatilgan huquqlar/talablarning istalgan birini qoʼllashi yoki qoʼllamasligi mumkin. Ushbu huquqlar/talablarning qoʼllanilmasligi yoki qisman qoʼllanilishi Bankni ushbu huquqlar/talablardan voz kechganligini anglatmaydi va ular ushbu Shartnomani amal qilish muddati davomida istalgan vaqtda qoʼllanilishi mumkin.

**6. BАNKNING MАJBURIYATLАRI**

6.1. Bank zimmasiga quyidagi majburiyatlarni oladi:

6.1.1. Qarz oluvchi(-lar)ga mikroqarzni ushbu Shartnomaning shartlarida berish;

6.1.2. Foizlarni ushbu Shartnomaning 3.1 va 3.2-bandlariga muvofiq hisoblash;

6.1.3. Qarz oluvchini mikroqarz shartnomasi boʼyicha majburiyatlarning holati, ularni bajarish muddati, summasi, tarkibi va muddati oʼtgan qarzlarni qaytarish boʼyicha majburiyatlarning bajarilmaslik oqibatlari toʼgʼrisida xabardor qilish.

6.1.4. Bank Qarz oluvchi(-lar)ga ushbu shartnomada nazarda tutilgan mikroqarzni berishdan butunlay yoki qisman bosh tortgan taqdirda, ushbu mikroqarz boʼyicha mablagʼlar berishni toʼxtatib qoʼyish toʼgʼrisida qaror qabul qilingan sanadan boshlab keyingi ish kunidan kechiktirmasdan Qarz oluvchiga kredit berish toʼxtatilganligi va uning sabablari yuzasidan yozma yoki masofaviy aloqa kanallari orqali xabarnoma yuborish.

6.1.5. Аgar mikroqarzni qaytarish jadvali rasmiylashtirilgandan soʼng mikroqarz boʼyicha moliyalashtirishni boshlash muddatlari yoki shartnomada koʼzda tutilgan suzuvchi foiz stavkasi oʼzgarishi, mikroqarz shartnomasining shartlari tomonlar oʼrtasida qayta koʼrib chiqilishi (shu jumladan, mikroqarzning restrukturizatsiya qilinishi), Qarz oluvchi tomonidan mikroqarz qisman muddatidan oldin soʼndirilishi munosabati bilan mikroqarz boʼyicha toʼlovlarni amalga oshirish sanalari va muddatlari yoki oraliq mikroqarz toʼlovlarining miqdorlari oʼzgarganda Bank mikroqarzni qaytarish jadvalini yangidan rasmiylashtirib, Qarz oluvchiga taqdim qilish.

Bunda, kreditni (qarzni) qaytarish jadvali yangidan rasmiylashtirilishi bilan undan oldin mavjud boʼlgan kreditni qaytarish jadvali oʼz kuchini yoʼqotadi.

6.1.6. Bank Qarz oluvchi tomonidan ushbu shartnomaga asosan mikroqarz boʼyicha qarzdorlik summasini toʼlash majburiyati toʼliq bajarilgan sanadan boshlab 3 (uch) ish kunidan kechiktirmagan holda mazkur mikroqarz boʼyicha:

- garovda turgan mulkni taqiqdan chiqarish;

- garov sifatida boʼlgan mol-mulkka nisbatan bankning huquqlari toʼgʼrisidagi yozuvni Garov reestridan chiqarish.

**7. QАRZ OLUVCHINING HUQUQLАRI**

7.1. Qarz oluvchi(-lar) mikroqarzni ushbu Shartnomada belgilangan muddatlardan ilgari soʼndirish huquqiga ega. Аsosiy qarzni soʼndirishdan avval Qarz oluvchi(-lar) ushbu sanagacha hisoblangan foizlarni toʼlashlari shart.

7.2. Ushbu Shartnoma tuzilgandan keyin Qarz oluvchi bankdan pul olgunga qadar mikroqarz olishdan voz kechish huquqiga ega.

7.3. Qarz oluvchi(-lar) ushbu Shartnomaning 2.5-bandida belgilangan ketma-ketlikka rioya qilgan holda mikroqarzni toʼliq summasini yoki qisman muddatidan avval soʼndirish va foizlarni toʼlashga haqlidir.

Mikroqarzni muddatidan oldin soʼndirish Qarz oluvchi(-lar) tomonidan Qarz oluvchi(-lar)ning arizasi asosida amalga oshiriladi.

Mikroqarz qisman muddatidan oldin qaytarilgan taqdirda, foizlarni toʼlash boʼyicha har oylik toʼlov qayta hisoblab chiqilganidan keyin muddatidan avval qisman soʼndirish amalga oshirilgan davrdan boshlab yangi summada hisoblanadi va yangi summasi Shartnomada belgilangan muddatlarda soʼndirilishi lozim boʼladi.

7.4. Qarz oluvchi kredit (qarz) boʼyicha garovda turgan oʼzining depozitidagi (omonatidagi) mablagʼlarini kredit (qarz) shartnomasi davrining xohlagan vaqtida depozit (omonatning) amal qilish muddatidan qatьi nazar, mazkur kreditni (qarzni) qaytarish uchun yoʼnaltirish huquqiga ega.

Bunda, Qarz oluvchi kredit (qarz) boʼyicha garovda turgan oʼzining muddatli depozitidagi (omonatidagi) mablagʼlarini shartnomada koʼrsatilgan depozit (omonat) muddati tugagunga qadar kreditni (qarzni) qaytarish uchun yoʼnaltirmoqchi boʼlsa, u bu haqda bankni depozitni (omonatni) qaytarishni moʼljallayotgan sanadan kamida 1 (bir) oy oldin xabardor qilishi lozim.

**8. QАRZ OLUVCHINING MАJBURIYATLАRI**

8.1. Qarz oluvchi(-lar) quyidagi majburiyatlarni zimmasiga oladilar:

8.1.1. Mikroqarzdan foydalanish jarayonida quyidagi asosiy tamoyillarga rioya qilish: muddatlilik, qaytarishlik, toʼlovlilik, taʼminlanganlik;

8.1.2. Ushbu Shartnoma shartlaridan kelib chiqadigan mikroqarz boʼyicha asosiy qarzni, foizlarni va/yoki boshqa toʼlovlarini ushbu Shartnomada belgilangan muddatlarda soʼndirish;

8.1.3. Qarz oluvchi(-lar)ning moliyaviy ahvoli yomonlashishiga va Qarz oluvchi(-lar) tomonidan ushbu Shartnomaga muvofiq Bank oldidagi majburiyatlari bajarilmaslik va/yoki lozim darajada bajarilmaslik xavfiga olib kelishi mumkin boʼlgan hech qanday majburiyat olmaslik va choralarni qabul qilmaslik;

8.1.4. Bank nazorat funkiyalarini bajarishi uchun:

- mikroqarz olish uchun taqdim etilgan hujjatlarda koʼrsatilgan maʼlumotlarni istalgan manbalardan foydalangan holda, jumladan, yashash joyi, ish joyi va hokazolarga tashrif buyurib tekshirish va takroriy tekshirish imkoniyatini Bank xodimlariga taqdim etish;

- Qarz oluvchi(-lar)ning joriy toʼlov qobiliyatini tahlil qilish uchun yiliga bir marta Qarz oluvchi(-lar)ning daromadlarini tasdiqlovchi hujjatlarni taqdim etish;

- garov predmetining mavjudligini, saqlash sharoitlarini tekshirish uchun Bankka toʼsqinlik qilmaslik va barcha shart-sharoitlarni yaratish, Qarz oluvchi(-lar) tegishli soʼrovni olgan kundan boshlab 5 (besh) kalendarь kuni ichida garov predmeti boʼyicha Bank talab qilgan barcha axborotni taqdim etish;

- garov predmetini koʼzdan kechirish, ushbu Shartnoma doirasida berilgan mikroqarz boʼyicha monitoring Dalolatnomalarini oʼz vaqtida imzolash;

- Bankning yozma soʼroviga binoan, ushbu soʼrovni olingan kundan boshlab 5 (besh) kalendarь kuni ichida shaxsga doir maʼlumot, shaxsiy, biografik yoki boshqa maʼlumotlarni taqdim etish;

8.1.5. Ushbu Shartnomaning 4.1-bandida koʼrsatilgan tegishli shartnoma/hujjatlarni unda oʼrnatilgan muddatlarda tuzish/imzolash/rasmiylashtirish;

8.1.6. Bankning talabi boʼyicha quyidagi hollarda mikroqarzni qaytarilishini qoʼshimcha taʼminlash:

• qarz oluvchi(-lar) moliyaviy ahvoli yomonlashganda;

• kafilning moliyaviy ahvoli yomonlashganda;

• garov predmet(lar)i va/yoki u(lar)ning bir qismini nobud boʼlishi, qiymatining pasayishi, garov predmet(lar)ining va/yoki u(lar)ning bir qismini qisman yoki toʼliq yoʼqolishi;

• mikroqarz qaytmaslik xatarini oshiruvchi har qanday omillarning paydo boʼlishida.

8.1.7. Bankning talabiga koʼra Bank qilgan harajatlarini, jumladan, mikroqarz boʼyicha qarz oluvchilikni (asosiy qarz, foizlar va boshqa toʼlovlar) majburiy va/yoki muddatidan avval undirish choralarini koʼrish bilan bogʼliq barcha harajat va zararlarini qoplab berish;

8.1.8. Mikroqarz olish uchun hujjatlarda koʼrsatilgan maʼlumotlarning oʼzgarganligi toʼgʼrisida, jumladan, pasport maʼlumotlari, propiska, roʼyxatdan oʼtganligi, haqiqiy yashash joyi, ish joyi, familiyasi, ismi, otasining ismi, uy, ish yoki uyali telefon raqamlari oʼzgarganligi, shuningdek, Qarz oluvchi (-lar)ning ushbu shartnoma boʼyicha majburiyatlarini bajarishiga taʼsir qilishi mumkin boʼlgan boshqa holatlar yuzaga kelganligi toʼgʼrisida bunday oʼzgarishlar, holatlar yuzaga kelgan kundan boshlab 5 (besh) kalendarь kuni ichida bankni xabardor qilish va zarur boʼlsa kredit hujjatlariga qoʼshimcha kelishuvlarni Bank bilan imzolash. Bank Qarz oluvchi tomonidan ushbu moddada koʼrsatilgan majburiyatlar bajarilmaganligi sababli Qarz oluvchi tomonidan bank xabarnomalari olinmaganligi yoki uchinchi shaxs tomonidan olminganligi uchun javobgar boʼlmaydi.

8.1.9. Bankka ushbu shartnomada va Oʼzbekiston Respublikasining amaldagi qonunchiligida nazarda tutilgan istalgan huquqlarini amalga oshirishida toʼsqinlik qilmaslik;

8.1.10. Qarz oluvchi(-lar) ushbu Shartnoma boʼyicha oʼz huquq va majburiyatlarini Bankning yozma roziligisiz boshqa shaxsga toʼliq yoki qisman oʼtkazishga haqli emas.

8.2. Ushbu bilan Qarz oluvchi(-lar) ushbu Shartnoma shartlaridan kelib chiqadigan mikroqarz boʼyicha asosiy qarz, foizlar va/yoki boshqa toʼlovlarni toʼlash muddati kelganda, Qarz oluvchi(-lar)ning bankdagi istalgan hisobraqamidan, shuningdek Qarz oluvchi(-lar) boshqa banklardagi hisobraqamlaridan mablagʼlarni aktseptsiz, istisnosiz va chaqirib olinmaydigan hisobdan chiqarish huquqini taqdim etadi.

**9. TOMONLАRNING JАVOBGАRLIKLАRI**

9.1. Shartnoma majburiyatlari tomonlarning biri tomonidan bajarilmagan yoki lozim darajada bajarilmagan taqdirda, ushbu tomon boshqa tomonga yetkazilgan zararlarni qoplab beradi, shuningdek Oʼzbekiston Respublikasi qonunlarida belgilangan tartibda javobgar boʼladi.

9.2. Hisoblangan foizlar belgilangan muddatda toʼlanmagan hamda ular boʼyicha muddati oʼtgan Qarz oluvchiliklar yuzaga kelgan hollarda, Qarz oluvchi Bankka kechiktirilgan har bir kun uchun, kechiktirilgan toʼlov summasining 0,15 % miqdorida, lekin kechiktirilgan toʼlov summasining 50 foizidan koʼp boʼlmagan miqdorda penya toʼlaydi.

9.3. Kredit mablagʼlarini belgilangan muddatda ajratishni kechiktirganligi uchun Bank Qarz oluvchiga kechiktirilgan har bir kun uchun kechiktirilgan kredit miqdorning 0,10 % miqdorida, lekin kechiktirilgan toʼlov summasining 50 foizidan koʼp boʼlmagan miqdorda penya toʼlaydi.

**10. FORS-MАJOR**

10.1. Yengib boʼlmas kuch (fors-major) holatlarining: tabiiy ofatlar, epidemiyalar, suv toshqinlari, ushbu Shartnoma taraflarining nazorati ostida boʼlmagan boshqa hodisalarning yuzaga kelishi taraflarni ushbu Shartnoma boʼyicha majburiyatlarni bajarmaganligi yoki oʼz vaqtida bajarmaganliklari uchun javobgarlikdan ozod qiladi. Аgar majburiyatlarini bajarishga fors-major holatlari toʼsqinlik qiluvchi taraf boshqa tarafni bunday holatlar yuzaga kelganligi toʼgʼrisida 10 kunlik muddat ichida xabardor qilmasa, bu taraf ushbu holatlarni fors-major holati sifatida havola qilish huquqidan mahrum boʼladi. Yengib boʼlmas kuch holatlarini isbotlash majburiyati oʼz majburiyatlarini bajarmagan tarafga yuklatiladi.

**11. BOSHQА SHАRTLАR**

11.1. Ushbu Shartnoma tomonlar imzolagan kundan boshlab kuchga kiradi va Bank va Qarz oluvchi(-lar) ushbu Shartnoma boʼyicha zimmasiga olgan barcha majburiyatlarni toʼliq bajarmagunlaricha amal qiladi.

11.2. Ushbu Shartnoma shartlarining har qanday oʼzgarishi tomonlarning oʼzaro roziligi bilan amalga oshiriladi va yozma kelishuv bilan rasmiylashtiriladi. Ushbu Shartnomaga har qanday qoʼshimcha kelishuvlar, Bank ishtirokisiz tuzilgan boʼlsa va ushbu kelishuvlarda Bankning imzolari va muhrlari boʼlmasa, yuridik kuchga ega boʼlmaydi.

11.3. Nizolar yuzaga kelgan taqdirda bank yozuvlari ushbu Shartnoma boʼyicha ikkala tomon majburiyatlarining eng ustun dalili hisoblanadi.

11.4. Taraflarning bir-birlariga talabnomalari (xabarnomalar, xatlar va boshqa hujjatlar), ular yozma shaklda tayyorlangan boʼlsa, Qarz oluvchi/Bank tomonidan imzolangan va ushbu Shartnomada koʼrsatilgan Bank/Qarz oluvchining manzillariga buyurtmali pochta joʼnatmasi bilan yuborilgan yoki Qarz oluvchi oluvchi/Bank tomonidan yetkazilgan, imzo chektirib topshirilgan yoxud Masofadan xizmat koʼrsatish kanallari yoki faks orqali boʼlsa, tegishlicha yuborilgan deb hisoblanadi.

Xabarnoma pochta kvitantsiyasida pochta boʼlimi tomonidan urilgan sanadan, xabarnomada kurьer qabul qilgan sanadan (kurьer tomonidan yetkazilgan boʼlsa) yoki xabarnomani faksimil aloqa vositasida joʼnatilgan yoki Masofadan xizmat koʼrsatish kanallari orqali joʼnatish sanasidan boshlab yuborilgan deb hisoblanadi. Ushbu Shartnomada nazarda tutilmagan holatlar yuzaga kelgan taqdirda, har ikkala taraf ham Oʼzbekiston Respublikasining amaldagi qonunchiligiga amal qiladilar.

Bankning har qanday xabarnomasi, soʼrovi yuborilgan sanadan keyingi uchinchi kalendarь kunida Qarz oluvchi(-lar) tomonidan qabul qilingan deb hisoblanadi.

11.5. Ushbu Shartnomada nazarda tutilmagan holatlar yuzaga kelgan taqdirda, ikkala taraf ham Oʼzbekiston Respublikasining amaldagi qonunchiligiga amal qiladilar.

11.6. Ushbu Shartnomadan kelib chiqadigan yoki u bilan bogʼliq, shu jumladan uni tuzish, oʼzgartirish, ijro etish, buzish, bekor qilish, toʼxtatish va haqiqiy emasligi bilan bogʼliq boʼlgan barcha nizolar, kelishmovchiliklar va daʼvolar Taraflar tomonidan talabnomalarni ushbu Shartnomaning 11.4-bandida koʼrsatilgan tartibda yuborish orqali hal qilinadi.

Talabnoma taqdim etilgan taraf, talabnoma olingan kundan boshlab 15 kun ichida (ushbu Shartnomaning 5.3-bandida koʼrsatilgan xabarnoma(talabnoma)ni yuborilgan holatlar bundan istisno) unga javob berishga majburdir.

11.7. Talabnomasi rad etilgan (qisman rad etilgan) yoki belgilangan muddatda daʼvoga javob olmagan Taraf \_\_\_\_\_\_\_\_\_\_\_\_\_\_\_\_ fuqarolik sudiga daʼvo arizasi bilan murojaat qilishga haqlidir.

11.8. Ushbu Shartnoma bilan Qarz oluvchi(-lar), kredit tarixini shakllantirish uchun, Bank tomonidan Kredit axboroti davlat reestri, Kredit byurosi, Garov reestri Davlat unitar korxonasiga ushbu Shartnomaning tuzilish shartlari, taqdim etilgan taʼminot va majburiyatlarning bajarilishi toʼgʼrisidagi maʼlumotlarni taqdim etilishiga roziligini bildiradi.

11.9. Ushbu Shartnoma Taraflarning har biri uchun bir nusxadan bir xil yuridik kuchga ega boʼlgan ikki/uch nusxada tuzilgan.

**12. TOMONLАRNING YURIDIK MАNZILLАRI VА BАNK REKVIZITLАRI**

Izoh. Mikroqarz shartnomasining 11.7-bandida sudning nomi Аmaliyot boshqarmasi/filiallar tomonidan mustaqil ravishda Аmaliyot boshqarmasi/filiallarning joylashgan joyiga qarab belgilanadi.